Általános Szerződési Feltételek
Kérjük, amennyiben felhasználója kíván lenni webes rendelési felületünknek, figyelmesen olvassa el az Általános Szerződési és Felhasználási Feltételeinket és kizárólag abban az esetben vegye igénybe szolgáltatásainkat, amennyiben minden pontjával egyetért, és kötelező érvényűnek tekinti magára nézve.
Jelen dokumentum nem kerül iktatásra, kizárólag elektronikus formában kerül megkötésre, későbbiekben nem kereshető vissza, magatartási kódexre nem utal. A weboldal működésével, megrendelési és lemondási folyamatával kapcsolatosan felmerülő kérdések esetén a megadott elérhetőségeinken rendelkezésére állunk!
1. Érintett felek
Felhasználó: az oldal szolgáltatásait igénybe vevő személy, aki rendelkezik érvényes regisztrációval az oldal használatához.
Szolgáltató: Szigetszentmiklós Város Önkormányzat, mint az iMenza program üzemeltetője.
A szerződés irányadó nyelve: magyar
Eatrend Kft: A közétkeztetési szolgáltatás biztosításáért a Szolgáltató felel. Az étkezések elkészítését és szállítását a Szolgáltató által megbízott Eatrend Kft végzi. Diétás étkezés esetén a szülő a szakorvosi igazolást közvetlenül az Eatrend Kft részére köteles megküldeni. 

2. A szolgáltatás leírása, a szerződés tárgya
A https://imenza.hu oldal a folyamatos gyermekétkeztetési szolgáltatás megrendeléséhez nyújt biztonságos felületet.

3. A Felhasználási feltételek módosítása
A Szolgáltató fenntartja magának a jogot arra, hogy a Felhasználási feltételeket egyoldalúan módosítsa. A Szolgáltató a módosításokról, azok életbe lépését megelőzően, a Felhasználókat emailben, valamint a bejelentkezéskor tájékoztatja.

4. A szolgáltatás igénybevételének feltétele a regisztráció
Az oldal szolgáltatásait csak regisztrált Felhasználók vehetik igénybe. Új étkező esetén regisztráció nélkül is indítható az igénylés, ennek validálása után a regisztrációs link megnyitásával válik érvényessé a regisztráció.

5. Az oldal szolgáltatásai
A regisztrációt követően a Felhasználó jogosult az oldal szolgáltatásait igénybe venni. A Szolgáltató fenntartja magának a jogot, hogy a szolgáltatások körét módosítsa. Az árak bruttó árak, az áfát tartalmazzák.
Az oldal szolgáltatásai:
· Felhasználók étkezés rendelésének nyilvántartása és teljes adminisztrációja.
· A megrendelések visszakereshetősége.
· A Felhasználók személyi adatlapjának kezelése.
· Lemondások és módosítások kezelése.

6. Igénylés
Iskolák esetében az étkezési igények leadása az iMenza szülői felületén történik.
Bölcsődék, óvodák esetében az igénylést saját intézményük felé szükséges jelezni.

7. Étkezés napi lemondása
· Iskolák esetében az iMenza szülői felületén történik.
· Bölcsődék, óvodák saját intézményük felé jelzik.
· Étkezést lemondani legkésőbb az azt megelőző tanítási napon reggel 8:00 óráig lehetséges. (Az adott napra szóló étkezést már nem lehet törölni.)
· A lemondott napok díja a következő havi számlán kerül jóváírásra. Végleges lemondás esetén a túlfizetésről számla kerül kiállításra, melynek összege a Felhasználó által megadott számlaszámra visszautalásra kerül. 
Lemondás hiányában a hiányzó napokat nem lehet jóváírni.
· Az ingyenes ellátásra jogosult családoknak is szükséges a lemondás bejelentése a 328/2011. Korm. rend. 13.§-a alapján.
· Az ingyenes vagy kedvezményes gyermekétkeztetés igénybevétele esetén a polgári jog általános szabályai szerint felelősség terheli a szülőt azért, hogy betegség vagy más ok miatt a gyermek étkezését iskolák esetében az iMenza rendelési felületén óvodák, bölcsődék esetében az intézmény által megadott módon, a vonatkozó előírásoknak megfelelően lemondja.
· Az étkezés végleges lemondására az alábbi elérhetőségen van lehetőség:
 etkezes@szigetszentmiklos.hu 
A számla be nem fizetése nem minősül étkezés lemondásnak.

Rendelési ciklus
· A tanév folyamán minden hónap 26. napján, vagy az azt követő első munkanapon megnyílik a következő számlázandó hónap rendelési felülete az iMenza rendszerben.
· A szülők ekkor törölhetik azokat a napokat, amikor a gyermek nem kér étkezést.
· Az előre lemondott napok nem kerülnek számlázásra.

8. Módosítás
· Étkezés módosítását (a gyermek napi egyszeri, kétszeri vagy háromszori étkezésben részesüljön,) vagy a kedvezményre való jogosultság megváltozását a Felhasználónak email-ben kell jelezni a Szolgáltató felé.
· Email cím: etkezes@szigetszentmiklos.hu
· A bejelentett változtatás a következő számlázandó hónaptól érvényes.
· Megkezdett vagy már számlázott hónap nem módosítható.
 
9. Étkezési kártya
· Alsó tagozatos diákok kártyáját a napközis pedagógusok kezelik.
· Felső tagozatos diákok saját maguk kezelik a kártyát, és kötelesek minden nap magukkal vinni az iskolába.
· Kártya nélkül nem lehet részt venni az étkezésben.
· Az első kártya díja 1.500 Ft. Elvesztés vagy rongálódás esetén új kártya igényelhető írásban. Az új kártya díja szintén 1500 Ft, ami az intézményben lesz átvehető. Az új kártya érkezéséig az iskola konyháján név bemondásával ellenőrzik az étkezési jogosultságot.

10. Számla és fizetési feltételek:
· Az étkezési díjak befizetéséhez tartozó bankszámlaszám: (SZMIKLÓS V.ÖNK.-GYERMEKÉTKEZTETÉSI) OTP 11784009-15393276-10400009; HU84 1178 4009 1539 3276 1040 0009) – mindig az aktuális számlán szereplő adatokat kell figyelembe venni.
· Fizetési módok: átutalás, postai csekk, vagy OTP Szép Kártya személyesen a Polgármesteri Hivatalban POS terminálon.
· Szolgáltató a számlát tárgyhót megelőző hónap 10-éig küldi az igénylésnél megadott email címre.
· A Közlemény rovatba a fizetendő számla sorszámát be kell írni. Ennek elmaradása miatt a befizetés nem beazonosítható, az összeg visszautalásra kerül, ezért a gyermek/tanuló részére az étkezési szolgáltatás nem kerül biztosításra.
· Nem fizetés esetén az étkezés nem jár.

11. A Szolgáltatás igénybevételével összefüggő korlátozások, a felhasználó felelőssége
A Felhasználó az oldalt csak saját felelősségére használhatja. A Szolgáltató nem vállal felelősséget a Felhasználót az oldal használata során ért olyan károkért, kellemetlenségekért, amelyek abból adódtak, hogy a Felhasználó az oldal használata során nem a kellő körültekintéssel járt el. 

12. Eljárás a Felhasználó jogsértő magatartása esetén
Amennyiben a jelen Felhasználási feltételekben foglaltakat megsérti, a Szolgáltató jogosult a Felhasználó regisztrációjának felfüggesztésére vagy törlésére. Amennyiben a jogsértés miatt eljárás indul, a Szolgáltató a regisztráció során tudomására jutott, Felhasználóra vonatkozó adatokat az eljáró szerveknek az adott eljárásra vonatkozó jogszabályoknak megfelelően átadhatja.

13. A Szolgáltató felelőssége, szavatosság kizárása
A Szolgáltató vállalja, hogy minden tőle elvárható intézkedést megtesz a szolgáltatás zavartalansága és folyamatossága érdekében. Az előző pontokban meghatározott jogosítványait (felhasználási feltételek, szolgáltatások megváltoztatása, Felhasználókkal szembeni intézkedések, stb.) elsősorban ezen célok érdekében gyakorolja, valamint azért, hogy a szolgáltatást a Felhasználók igényeinek megfelelően alakítsa. A Szolgáltató minden szükséges intézkedést megtesz a Felhasználók adatainak biztonsága érdekében. A Szolgáltató nem felelős a Felhasználó adatainak Felhasználó által történő nyilvánosságra hozataláért. A Szolgáltató a Felhasználó regisztrációjának felfüggesztéséről vagy törléséről, függetlenül annak okától, minden esetben tájékoztatja a Felhasználót, és törekszik a Felhasználókkal való együttműködésre, a viták békés úton történő rendezésére. A Szolgáltató az oldal működése során előálló esetleges zavarok, működési problémák azonnali elhárítására törekszik.

14. Jogérvényesítés
A Felhasználók panaszaikkal, kifogásaikkal közvetlenül fordulhatnak a Szolgáltatóhoz, aki minden tőle telhetőt megtesz az esetleges működési zavarok, jogsértések megszüntetése és orvoslása érdekében. Egyéb esetekben a Felhasználó a mindenkor hatályos jogszabályokban foglaltak szerint érvényesítheti jogait, ennek módjáról kérésre a Szolgáltató felvilágosítást ad.
Minden kifejezetten meg nem adott jogot fenntartunk.

15. Záró nyilatkozatok
15.1 A szolgáltatás igénybevételével a Felhasználó tudomásul veszi a fentieket.
15.2 A weboldal használata közben a hatályos jogszabályok által megengedett módon a Felhasználó webes tevékenységei naplózásra kerülnek. A naplókat a Szolgáltató csak statisztikai célokra használja fel, és csak a Szolgáltató férhet hozzá.
15.3 A jelen feltételek elfogadása írásba foglalt nyilatkozatnak minősül, azt a weboldal elektronikusan iktatja oly módon, hogy az később is hozzáférhető legyen.
15.4 A jelen feltételek elfogadásával a Felhasználó kijelenti, hogy azt írásban bármikor megerősíti.

